cyanic-selkie/wikianc huggingface dataset:
Mensaap
Buiten die gorilla en die mens is hominoïede ratse boomklimmers. Hulle eet 'n verskeidenheid plante en soorte vleis, veral plantvoedsel: Dit sluit in vrugte, blare, wortels en sade, insluitende neute en grassade. Mense se dieet verskil soms heeltemal van dié van ander hominoïede veral vanweë die ontwikkeling van tegnologie en 'n groot verskeidenheid habitats. Die mens is verreweg die talrykste van al die Hominoidea-spesies; daar is sowat 'n paar duisend van hulle vir elke ander primaat.
Alle niemenslike hominoïede is skaars en word bedreig. Die grootste bedreiging is 'n verlies van tropiese reënwoude en die feit dat hulle vir bosvleis gejag word. Ook die ebola-virus staar die mensape van Afrika in die gesig. Ebola-infeksies word beskou as die grootste bedreiging vir die oorlewing van die Afrika-mensape. Dit was sedert 1990 verantwoordelik vir die dood van minstens 'n derde van alle gorillas en sjimpansees.
Hominoidea-taksons
Hominoidea is 'n superfamilie ape, en die familie Hominidae bevat die familie groot ape en mense binne dié superfamilie. Die Homininae bevat beide die mense en Afrika-ape. Laasgenoemde verwys net na die sjimpansee en gorilla. Die term Hominini verwys na die menslike tribus, waarvan Homo sapiens (moderne mense) die enigste lewende spesie is.
thumb|400px|'n Vergelyking in grootte tussen (van links) 'n gibbon, mens, sjimpansee, gorilla en orangoetang. Niemenslike hominoïdes staan gewoonlik nie regop nie. Die families en lewende genusse en spesies van hominoïdes is:
Geskiedenis van taksonomie
Die geskiedenis van hominoïede se taksonomie is ingewikkeld. Onlangse bewyse het ons begrip verander van die verwantskap tussen die verskillende hominoïede, veral wat betref die menslike lyn; en die terme wat tradisioneel gebruik is, is taamlik verwarrend. Mededingende benaderings tot metodologie en terminologie word in huidige wetenskaplike bronne aangetref. Owerhede het mettertyd die name en betekenis van name van groepe en subgroepe verander namate nuwe bewyse die begrip van verwantskappe tussen hominoïede verander het. (Dit sluit in nuwe ontdekkings van fossiele en gereedskap en van waarnemings in die veld, asook die voortdurende vergelykings van anatomie en DNS-reekse.) Daar was 'n stelselmatige afgradering van mense van om "spesiaal" te wees" in taksonomie tot om "een van baie" te wees.
Vandag is daar agt lewende genusse hominoïede. Dit is die vier genusse in die familie Hominidae, naamlik Homo, Pan, Gorilla en Pongo; plus vier genusse in die familie Hylobatidae (gibbons): Hylobates, Hoolock, Nomascus en Symphalangus.
Carl Linnaeus se insluiting van mense in die orde Primates saam met ander ape het sommige mense, wat so 'n nou verwantskap tussen die mens en die res van die dierewêreld ontken het, gepla. Linnaeus se Lutherse aartsbiskop het hom van "goddeloosheid" beskuldig. Op 25 Februarie 1747 skryf Linnaeus:
"Dit is nie vir my lekker om die mens tussen die primate te plaas nie, maar die mens ken homself intiem. Laat ons nie oor woorde kibbel nie. Dit sal vir my om't ewe wees watter naam gebruik word. Maar ek soek desperaat by jou en die hele wêreld 'n algemene verskil tussen die mens en ape volgens die beginsels van die natuurgeskiedenis . Ek weet beslis van geen. As iemand net vir my een kan opnoem! As ek 'n man 'n aap noem, of omgekeerd, sal ek al die teoloë teen my laat saamspan. Miskien moet ek dit doen, volgens die wet van natuurgeskiedenis."
Daarna het Johann Friedrich Blumenbach in die eerste uitgawe van sy Manual of Natural History (1779) voorgestel die primate word in twee groepe verdeel: die "Quadrumana" (vierhandiges, dus ape) en "Bimana" (tweehandiges, dus mense). Dié onderskeid is deur sommige ander naturaliste gevolg, en party het dit opgehef tot op die vlak van orde.
Die baie ooreenkomste tuusen mens en aap – veral die groot ape – het dit egter duidelik gemaak so 'n onderskeid maak geen wetenskaplike sin nie. In sy boek van 1871, The Descent of Man, and Selection in Relation to Sex, skryf Charles Darwin: "Onlangs het baie van ons beste naturaliste teruggekeer na die siening wat eerste voorgestel is deur Linnaeus, wat so merkwaardig was vir sy skerpsinnigheid, en die mens in dieselfde orde as die Quadrumana geplaas, onder die titel Primates."
Gedrag
Belangrike gedragstudies in die veld is op die drie bekendste "groot ape" gedoen, byvoorbeeld deur Jane Goodall, Dian Fossey en Birute Galdikas. Dié studies het getoon die niemenslike hominoïede toon in hulle natuurlike omgewing duidelik verskillende sosiale strukture: gibbons vorm monogame, territoriaal gebonde pare; orangoetangs is alleenlopers; gorillas woon in klein troppe met 'n enkele manlike leier; sjimpansees woon in groter groepe; en bonobo's stel promiskue seksuele gedrag ten toon.
Dieet
Buiten mense en gorillas eet mensape hoofsaaklik vrugte, aangevul deur 'n verskeidenheid ander kosse. Gorillas is hoofsaaklik blaarvretend. Niemenslike ape eet gewoonlik 'n klein hoeveelheid rou vleis soos insekte en eiers. In die geval van mense het migrasie en die uitvinding van jaggereedskap en die kookkuns gelei tot 'n selfs groter verskeidenheid kosse. Mense en ander ape eet soms ander primate. Jag het al daartoe gelei dat van die primate bedreig word.
Kognisie
Al die niemenslike hominoïede is vermoedelik hoogs intelligent en wetenskaplike studie het bevestig dat hulle goed vaar in 'n verskeidenheid kognitiewe toetse, hoewel daar relatief min data is oor die kognisie van gibbons.
Vroeë studies deur Wolfgang Köhler het buitengewone probleemoplossingsvermoëns in sjimpansees gedemonstreer, wat Köhler aan insig toegeskryf het. Die gebruik van gereedskap is herhaaldelik gedemonstreer; meer onlangs is die vervaardiging van gereedskap ook aangeteken. Sjimpansees in verskillende dele van Afrika het gereedskap ontwikkel wat gebruik is in die soek van kos, wat 'n soort dierekultuur demonstreer.
Deborah Goodrich
Deborah Goodrich (gebore 11 Mei 1958) is 'n Amerikaanse aktrise. Sy is bekend vir haar rolle in die rolprente Just One of the Guys (1985), April Fool's Day (1986), en Out on a Limb (1992), en in die televisiereeks Day by Day (1988).
Marshall-plan
Die Europese Herstelprogram (ERP) was gerig op die ekonomiese heropbou van die lande wat deur die oorlog in Europa geraak is. 'n Belangrike motief vir hierdie hulp was om 'n sterk buffer te vorm teen die uitbreiding van kommunisme uit die Sowjetunie van Josef Stalin. Die betrekkinge tussen die Verenigde State en die Sowjetunie het vinnig agteruitgegaan en tot die "Truman-doktrine" gelei.
Totstandkoming
Marshall het die voorstel op 5 Junie 1947 amptelik gemaak in 'n toespraak aan die Harvard-universiteit in, Cambridge Massachusetts. Hy stel die voorwaarde dat die deelnemende lande met 'n gemeenskaplike Europese plan vorendag moet kom.
Einde Junie het die Britse minister van buitelandse sake, Bevin, 'n drie-moothedekonferensie in Parys gereël. Die Russiese minister Molotof is gekant teen die Marshall-plan, wat hy as 'n 'bedreiging vir die soewereiniteit van die kleiner Europese lande' beskou.
Sestien Europese lande is op 'n konferensie in Parys in Julie 1947 verteenwoordig om die plan te bespreek. Spanje (wat formeel neutraal onder Francisco Franco gebly het) en die Sowjetunie is nie genooi nie. Verskeie Oos-Europese lande wat ook in aanmerking kom vir hulp en deelname het nie weens Stalin se beswaar aan die konferensie deelgeneem nie.
Die Wes-Europese lande het in September 1947 gesamentlik 'n ekonomiese herstelplan opgestel wat daarna aan die Amerikaanse senaat oorhandig is.
Uitvoering
Daar word dikwels verkeerdelik gedink dat die ekonomiese herstel in Wes-Europa, wat kort na die Tweede Wêreldoorlog begin het, grootliks aan Marshall-plan toegeskryf kan word. Aan die einde van 1947, voor die implementering van die Marshall-plan, was die Britse, Franse en Nederlandse produksie reeds op die vooroorlogse vlak. Aan die einde van 1948 volg Italië en België. In Nederland het industriële produksievermoë gedurende die eerste jare van die besetting gegroei. Na die bevryding kon dit gebruik word vir heropbou. Vir Nederland was die Marshall-hulp hoofsaaklik van ekonomiese belang omdat die Amerikaanse valutatoekenning veral die ekonomiese herstel van Wes-Duitsland bevorder het en doeltreffende Europese samewerking aangemoedig het.
Dit was van ekonomiese belang vir die ERP-lande dat die Marshall-hulp hulle aangemoedig het om hul monetêre beleid in diens te stel van die herstel en uitbreiding van internasionale handel en prysstabiliteit. Hierdie ontwikkelings was belangrik vir verdere Europese ekonomiese ontwikkeling na die beëindiging van Marshall-hulp.
Voorwaardes
Daar is duidelike voorwaardes gestel vir hulp in Frankryk en Italië. In Mei 1947 word die kommuniste onder druk uit die Franse regering gesit. 'n Maand later kry die Italiaanse regering ook 'n duidelike anti-kommunistiese aangesig. Vir Nederland het Marshall-hulp gedreig om twee keer voortydig te eindig. In 1949 dreig die Verenigde State met die terugtrekking van Marshall-hulp na polisie-optrede in Nederlands-Indië. Toe die Verenigde State in 1950 die Koreaanse oorlog teen kommunisme begin, het hulle Nederland gevra om troepe te stuur. Toe Nederland weier, het die VSA gedreig om Marshall-hulp weer te kanselleer.
Vlag van Turkmenistan
Die nasionale vlag van Turkmenistan is op 19 Februarie 1992 amptelik in gebruik geneem. Die vlag vertoon ’n enkele groen baan met ’n vertikale rooi baan waarin daar vyf ghulontwerpe op twee gekruisde olyftakke gestapel is, met aan die wapperkantsy van die vertikale baan ’n wassende sekelmaan en vyf vyfpuntige sterre in wit.
Betty Schade
Betty Schade (27 Maart 1895 – 27 Maart 1982) was 'n Duitse-Amerikaanse aktrise en skryfster. Sy was bekend vir haar rolle in die rolprente After Five (1915), Perils of the Secret Service (1917), Bare Fists (1919), en Deliverance (1919).
Vlag van Turkmenistan
Simboliek
Die vyf tradisionele tapytontwerpe in die rooi baan stel die vyf groot stamme voor en vorm ook motiewe in die land se wapen en vlag. Hierdie Turkmeense stamme in tradisionele volgorde (en van bo na onder op die vlag) is Teke, Yomut, Saryk, Chowdur en Ersari. Die middelste ontwerp kan ook die Salor voorstel – ’n stam wat geweier het weens ’n militêre nederlaag voor die moderne tydperk.
Die krans is teen die tradisie en reëls van die heraldiek toegevoeg deur die matontwerp te versteur. Dit is as ’n nagedagte toegevoeg om die “status van permanente neutraliteit” wat op 12 Desember 1995 deur die Algemene Vergadering van die Verenigde Nasies aanvaar is, voor te stel.
Geskiedenis
In die 1930’s was die Turkmeense vlag ’n enkele rooi baan met ’n groot goue hamer en sekel met ’n rooi ster daarbo in die skildhoek, soortgelyk aan die vlag van die Sowjetunie. In 1937 is die hamer en sekel vervang met die letters TSSP en in die 1940’s met die Cyrilliese karakters ТССР (TSSR) in goud. In 1953 is die ontwerp weer verander; hierdie keer is twee blou horisontale bane op die middel van die vlag toegevoeg met die hamer en sekel, asook die rooi ster wat teruggebring is. Die twee blou bane het die Amoedarja- en Sirdarjariviere, die rooi stel die “revolusionêre stryd van die werkende massa” voor, die hamer en sekel stel die kleinboere en werkersunie voor en die rooi ster is die simbool van die kommunistiese party.
Op 26 September 1973 het die Presidium van die Oppersowjet van die Turkmeense SSR die regulasie van die vlag van die Turkmeense SSR gewysig. Daarmee is die posisie van die goue simbole nader aan die vlagpaal verskuif.
Na onafhanklikheid in 1991 het Turkmenistan op 19 Februarie 1992 ’n vlag soortgelyk aan die huidige aanvaar. Die ontwerp in die vertikale baan het egter effens verskil. In 1997 is twee gekruisde olyftakke tot die vertikale baan toegevoeg om die vredeliewende aard van die Turkmeense volk uit te beeld. Die posisionering van die sekelmaan en sterre is ook verander, met die sekelmaan wat naastenby na die huidige posisie verskuif is maar met die sterre wat in ’n veel meer onewe posisie was. In 2001 is die vlag weer verander met die vlagverhouding van van 1:2 na 2:3 verander is en die groen kleur wat ligter gemaak is.
Othonna retrorsa
Othonna retrorsa is 'n plant wat endemies aan die Noord-Kaap is en kom in Namakwaland tussen Springbok, Hondeklipbaai en Kamieskroon voor. Dit het 'n voorkomsgebied van 3 035 km² en is deel van die Sukkulente Karoo-plantegroei.
Refleks
'n Refleks is 'n stereotipe reaksie op 'n bepaalde prikkel en vind geheel en al onwillekeurig plaas. Daar is altyd 'n orgaan by betrokke wat die prikkelontvang, 'n senuwee wat die opgevangde sein na die sentrale senuweestelsel voer en 'n afvoersenuwee wat na verwerking van die sein 'n antwoord na 'n uitvoerende orgaan deurgee.
Forcepia fistulosa
Forcepia fistulosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Odette Barencey
Odette Barencey (20 Augustus 1893 – 4 Maart 1981) was 'n Franse aktrise. Sy was bekend vir haar rolle in die rolprente Montmartre sur Seine (1941), Special Mission (1946), Paris Vice Squad (1951), en Casque d'Or (1952).
Rankspeldekussing
Die rankspeldekussing (Leucospermum secundifolium) is 'n blomdraende struik wat tot die genus Leucospermum behoort en deel van die fynbos-bioom vorm. Die plant is endemies aan die Wes-Kaap, waar dit voorkom in die Klein-Swartberg. Die struik groei op die grond en dra blomme vroeg in Desember.
Dryfsand (TV-drama)
Dryfsand is 'n Suid Afrikaanse televisie drama reeks geskryf deur PG du Plessis en geproduseer deur Andre Scholtz. Dit handel oor 'n vrag goud wat by 'n klein myngemeenskap gesteel is.
Rankspeldekussing
In Engels staan dit as die Stalked pincushion bekend.
Othonna perfoliata
Die bobbejaankoolklimop (Othonna perfoliata) is 'n plant en geofiet wat endemies aan die Noord-Kaap en die Wes-Kaap is. Die spesie kom vanaf die suidelike Namakwaland tot by die Bokkeveld-eskarp en die Weskus, en in die binneland tot by Matjiesfontein voor. Die plant is deel van die fynbos en het reeds 28% van sy habitat aan gewasverbouing en ontwikkeling afgestaan.
Forcepia fistulosa
Die spons behoort tot die genus Forcepia en tot die familie Coelosphaeridae. Die wetenskaplike naam van die spesie is die eerste keer geldig gepubliseer in 2009 deur Van Soest.
Groot Beremeer
Die Groot Beremeer (Engels: Great Bear Lake, Frans: Grand lac de l'Ours) is die agtste grootste meer ter wêreld, die vierde grootste meer in Noord-Amerika en die grootste meer in Kanada, buite die Groot Mere. Dit is in die Noordwestelike gebiede in die noorde van Kanada, noordwes van die Groot Slawemeer en suid van die Arktiese Oseaan geleë en het 'n oppervlakte van 31 153 km². Die meer word deur die Groot Bererivier met die Mackenzierivier verbind, wat in die Arktiese Oseaan uitmond.
Othonna retrorsa
Die plant het twee subspesies:
Refleks
Bogenoemde verbinding deur middel van die senuweestelsel staan bekend as ŉ refleksboog. Volgens die aantal oorgangspunte (sinapse) tussen die ingeskakelde aantal senuweeselle kan daar onderskei word tussen monosinaptiese reflekse (een sinaps) en polisinaptiese reflekse (meer as een sinaps). 'n Ander indeling is ook moontlik volgens die ligging van die reseptor ten opsigte van die van die effektor. By ŉ "vreemde refleks" is die prikkelontvangende orgaan buile die reagerende orgaan geleë; by 'n eie refleks is die reseptor binne die effektor geleë.
Dryfsand (TV-drama)
Agt jaar gaan verby en die raaisel van die vliegtuig en sy glinsterende vrag bly onopgelos. Vasberade om die raaisel te ontrafel en om sy naam in ere te herstel, begin Carstens van nuuts af met 'n ondersoek.
Stadig maar seker ontrafel hy ’n komplekse stel geheime wat nie net betrekking het op waar die goud is nie, maar ook op ’n veel meer sinistere organisasie wat gekenmerk word deur geheime familiebloed.
Refleks
Die meeste reflekse word vernoem na die tipe (aard van) handeling of na die orgaan wat daarby betrokke is. Soms word dit ook selfs vernoem na die outeur wat dit die eerste maal beskryf het. In die geneeskunde kan daar aan die hand van die onderbreking of nie-onderbreking van 'n bepaalde refleks gevolgtrekkings gemaak word oor die ligging van steurings in die senuweestelsel. Verder speel refleksondersoeke ook 'n rol by die beoordeling van die ontwikkelingsfase van 'n kind tydens sy eerste lewensjaar. Bepaalde reflekse is naamlik slegs aanwesig tydens ŉ spesifieke periode en kan derhalwe 'n rof speel by die opsporing van agterstande of afwykinge soos breinskade.
Werking en funksie
Wanneer 'n persoon onverwags ŉ voorwerp met die hand aanraak, word die hand onmiddellik teruggetrek. Hierdie vinnige, stereotipe reaksie verloop net soos vele ander pynreaksies buite die bewustelike wit en staan as 'n refleks bekend. Hierdie tipe reaksies is sinvol, want hulle vorm 'n belangrike maatreël wat mens en dier daartoe in staat stel om gevaar af te weer. Vir die uitvoering van 'n refleks beskik die liggaam oor 'n aantal "organe". Eerstens moet die vreemde voorwerp (prikkel) waargeneem word deur 'n orgaan wat die prikkel opvang (reseptor).
Dryfsand (TV-drama)
In die dryfsand wat hy teëgekom probeer Carstens 'n manier vind om sy missie te vervul en lewendig daaruit te kom.
Refleks
Werking en funksie
Gewoonlik is dit 'n enkele sintuigsel – soms ook die vrye eindpunt van ŉ senuwee. Die aanrakingsprikkel word dan omgesit in 'n elektriese senuweesein (aksiepotensiaal), wat langs 'n toevoerende (afferente) of sensoriese senuwee na die sentrale senuweestelsel (brein of rugmurg) gelei word.
Dryfsand (TV-drama)
Dryfsand is geskep en geskryf deur PG du Plessis, en geregisseer deur Koos Roets. Die produksie is vervaardig deur Andre Scholtz van Krisan Produksies, met Marida Swanepoel wat as toesighoudende vervaardiger vir kykNET dien. Die musiek is gekomponeer en uitgevoer deur Mel Botes. Die reeks is in Afrikaans, met Engelse onderskrifte.
Refleks
Werking en funksie
Die inligting wat langs hierdie weg binnekom, word vervolgens oorgedra op motoriese senuweeselle, wat via afvoerende (efferente) of motoriese senuwees 'n boodskap na die uitvoerende orgaan (effektor), die spiere, stuur. So 'n verbinding van 'n reseptor met 'n effektor via senuweeselle en hul uitlopers staan as 'n refleksboog bekend. In die eenvoudigste geval is daar by 'n refleks slegs twee senuweeselle betrokke en moet daar net een oorgang (sinaps) van die een sel na die ander oorbrug word. In so 'n geval word daar van 'n monosinapties refleks en 'n primêre refleksboog gepraat.
Dryfsand (TV-drama)
Karakters
Karakter: Carstens vertolk deur: Richard van der Westhuizen.
Refleks
Werking en funksie
Die tyd wat verloop tussen die opdoen van die prikkel en die reaksie daarop, is relatief kort vanweë die kort afstand wat dit moet beweeg. By laer diere kom baie van hierdie eenvoudige reflekse voor. 'n Seeanemoon besit byvoorbeeld die vermoë om via reseptore wat op chemiese prikkels (chemoreseptore) reageer, direk op die nadering van voedsel te reageer. By prikkeling van die reseptor trek kringspiere reflektories saam, sodat die tentakels uitgestoot word.
Dryfsand (TV-drama)
Karakters
Carstens (40) is hoof van sekuriteit by die myn. Wanneer ’n vliegtuig met ’n vrag goud gekaap word, is hy deels te blameer en verloor hy sy werk, sy status en uiteindelik sy vrou.
Refleks
Werking en funksie
Wanneer daar met die voedsel kontak gemaak is, sorg tasreseptore dat die tentakel deur lengtespiere ingetrek word en sodoende word die voedsel na die mond gebring. By hoër ontwikkelde diere met ŉ ingewikkelder senuweestelsel is daar by die totstandkoming van ŉ refleks meestal nog 'n aantal skakelselle betrokke en dan word van ŉ polisinaptiese refleks gepraat. Die reflekstyd is in so 'n geval langer. 'n Eienskap van laasgenoemde tipe refleks is dat die effek groter word namate die prikkel sterker word.
Dryfsand (TV-drama)
Karakters
Carstens veg om sy trots terug te wen, met wat uiteindelik 'n obsessie word, veral omdat hy probeer om 'n eiendomsagent te word en nie veel sukses daarmee behaal nie.
Othonna mucronata
Othonna mucronata is 'n plant wat endemies aan die Wes-Kaap is.
Dryfsand (TV-drama)
Karakters
Die feit dat hy voel hy is uit sy pos gelaat weens onbillike getuienis en dat hy die sondebok gemaak is om ander te beskerm, vreet aan hom.
Agt jaar na die rooftog, met die goud en die vliegtuig steeds vermis, en nadat sy vrou hom verlaat het, begin hy sy soektog na bewyse van voor af en dit lei hom in 'n gevaarlike situasie, maar hy is vasbeslote om standvastig te bly in sy soeke.
Karakter: Lindenberg Gespeel deur: Ivan D. Lucas.
Lindenberg (50) was bestuurder by die myn. Hy het sy liefde vir duur goed en die hoë lewe verloor omdat hy ook ná die rooftog sy werk verloor het.
Hy word 'n alkoholis ten spyte van sy vrou se voortdurende pogings om hom te help en hy verval dieper in depressie en selfbejammering. Hy sukkel om homself van die duiwel op sy skouer te bevry sodat hy weer die trots in sy vrou se oë kan sien.
Heinrich Bessermann (50) het iets van 'n verlede. Hy is van Nederlandse erfenis en hy het net eendag by die myn gemeenskap aangekom en verlief geraak op 'n skoolmeisie, Nanette Deetlefs.
Die verhouding lei tot groot ontwrigtings, nog meer so word Bessermann daarvoor aangekla en in woede vermoor hy 'n dronkaard. Hy word tronk toe gestuur, maar die meisie is swanger.
Refleks
Werking en funksie
Hierdie verskynsel word die uitbreiding van die refleks genoem. As ŉ druppel suur op die vel van die flank van 'n padda gedrup word, reageer die dier deur middel van 'n afwasbeweging met die agterpoot. Hierdie reaksie word hewiger namate die suurkonsentrasie sterker gemaak word. Dit blyk ook dat indien die werking van die effektor verhinder word, sy taak deur ander spiere oorgeneem kan word: word die padda se agterpoot vasgehou, probeer 'n ander poot die suur afvee. Laasgenoemde effek word die plastisiteit (buigbaarheid) van die refleks genoem.
Dryfsand (TV-drama)
Karakters
Ná sy vonnis word hy in die sekuriteitsafdeling van die myn geplaas. Maar daar is 'n soort geheimsinnigheid aan hom, dit is asof iets hom dryf.
Karakter: Ant Sophie Gespeel deur: Sandra Ferreira.
Ant Sophie (58) is 'n waarsêer wat elke jaar net vir vier maande na haar woonstel kom waar sy almal se lotgevalle voorspel, selfs diegene wat nog na die vermiste goud soek.
Refleks
Werking en funksie
Uit dergelike waarnemings kan afgelei word dat dit die gedragspatroon is wat vasgelê word eerder as die skakelsisteem, want indien dit nodig word, kan die refleksreaksie oorgeskakel word op 'n ander refleksbaan om die dier sodoende daartoe in staat te stel om tog die aksie uit te voer. Die verloop van 'n refleks is ook afhanklik van die aantal senuweeselle wat daarby betrokke is. Elke senuweesel is immers met baie ander senuweeselle (soms meer as 10 000) in verbinding en kry voortdurend seine van hulle af.
Dryfsand (TV-drama)
Karakters
Niemand weet waarheen sy gaan as sy weg is vir die ander maande van die jaar nie. Maar 'n paar dinge is seker, veral die belangstelling wat sy het in Charlotte Bessermann, die kind wat Nanette by Heinrich gekry het.
Refleks
Werking en funksie
Hierdie seine kan of prikkelend, of stremmend inwerk op die sel en die resultaat hang dus af van die som van al die invloede saam. So kan refleksseine deur seine wat terselfdertyd van elders af inkom, versterk word (waardeur die vlot verloop van die refleks bevorder word) of verswak word (geïnhibeer word). Die uiters ingewikkelde kombinasies en samewerkinge tussen die verskillende reflekse stel die dier en die mens daartoe in staat om allerlei biologies sinvol le handelinge te verrig.
Daar is vroeër gemeen dat gedrag in die geheel gesien niks anders is as 'n same- stelling van reflekse nie. So sou die voortbeweging van 'n vis of slang dan niks anders gewees het nie as ŉ refleksketting waar die aksie (werking) van een spiersegment die prikkel vir die werking van die volgende segment sou vorm. Bogenoemde opvatting is egter verkeerd bewys. Alle gedrag gaan wel met baie reflekse gepaard, waardeur onder andere by die telkens veranderende uitwendige omstandighede aangepas word.
Dryfsand (TV-drama)
Karakters
Kaptein Jacobs (50) is die polisie beampte op die dorp. Hy is buitengewoon netjies en het 'n ding oor higiëne. Hy is kundig in dinge, van skoensole tot lipstiffies.
Refleks
Werking en funksie
AI vind die verloop van 'n refleks onbewustelik plaas, word die mens wel deeglik daarvan bewus. In die rugmurg word inkomende seine oorgedra op senuweebane, wat na die grootharsings loop. Die bewussynsentra is hier gesetel en sodoende word enige refleksaksie 'n fraksie van 'n sekonde later bewustelik ervaar. In die geval van die terugtrekaksie van die hand voel 'n persoon die prikkeling van die reseptor (pyn) direk na die reaksie (terugtrekking).
Dryfsand (TV-drama)
Karakters
Die Kaptein kan soms merkwaardig genoem word omdat hy baie dinge weet waarvan ander totaal en al onbewus is – soos waar die bedrogspier in elke gesig gevind kan word.
Refleks
Werking en funksie
Daar is egter ook reseptore waarvan die prikkeling nie tot die bewussyn deurdring nie en waarin die vegetatiewe reflekse tot stand kom. 'n Voorbeeld hiervan is die verandering in die wydte van bloedvate via drukreseptore in die bloedbaan, of die afskeiding van spysverteringsappe via chemoreseptore in die dermwand. Charles Scott Sherrington (1858-1952), die grondlegger van die refleksleer, het laasgenoemde tipe refleks ŉ interoseptiewe refleks genoem omdat die prikkel uit die wand van ŉ inwendig geleë orgaan kom.
Dryfsand (TV-drama)
Karakters
Karakter: Charlotte Bessermann Gespeel deur: Therese Benadie.
Refleks
Werking en funksie
Laasgenoemde staan dus in teenstelling met die eksteroseptiewe refleks, wat volg op 'n inwendige prikkel, soos by die terugtrekaksie van die hand. In albei bogenoemde gevalle lê die reseptor buite die effektor en om hierdie rede word die reflekse "vreemde reflekse" genoem. Hierteenoor onderskei Sherrington die eie of proprioseptiewe refleks, waarby die reseptor In of baie na aan die effektor geleë is. 'n Bekende voorbeeld hiervan is die spier-eie refleks (ook bekend as spierrekkings- of miotatiese refleks), byvoorbeeld die kniepeesrefleks.
Binne die spiere lê gevoelige reseptore (spierspoele), wat die spier waarin dit geleë is, via 'n refleks laat reageer. Die spier-eie refleks is net soos die reflekse via die ewewigsorgaan en die oë ŉ houdingsrefleks, wat dit vir ons moontlik maak om regop te bly staan en allerlei liggaamshoudings aan te neem sonder dat dit nodig is om al die vereiste ingewikkelde spierbewegings bewustelik uit te voer. 'n Besondere vorm van refleks is die aksonrefleks. In hierdie geval beweeg die prikkel (sein) vanaf die reseptor nie heeltemal na die sentrale senuweestelsel nie, maar beweeg dit direk via 'n sytak na ŉ effektororgaan.
Dryfsand (TV-drama)
Karakters
Daarom het sy besluit om haarself “oor te maak” deur sosiale geleenthede te bestuur, na haar liggaam om te sien en gepas op te tree en te praat, want sy wil nie as die Bessermann van die goudskandaal bekend staan ​​nie.
Refleks
Werking en funksie
Wat hieraan so merkwaardig is, is dat die sytakke van die sensoriese vesels dus ŉ motoriese funksie verkry. Op hierdie wyse kan daar by prikkeling van die vel (byvoorbeeld deur ŉ lokale ontsteking) verwyding intree van die bloedvate wat daar naby geleë is (word rooi). 'n Heel ander tipe refleks is die voorwaardelike of gekondisioneerde refleks, wat in die besonder deur die fisioloog Ivan Petrovich Pavlov (1849- 1936) ondersoek is. Hierdie tipe refleks word aangeleer, in teenstelling met die "aangebore" of natuurlike refleks.
Dryfsand (TV-drama)
Karakters
Sy is nie haar oom Johannes se gunsteling nie maar word deur Koot Welters aanvaar. In hom ontwikkel sy 'n groot vertroue en intussen groei 'n sterk aanvaarding en hulp tussen Koot en Charlotte.
Refleks
Werking en funksie
'n Bepaalde reflekshandeling kan naamlik opgewek word deur 'n willekeurige prikkel (voorwaardelike prikkel), wat aanvanklik nie die refleksreaksie ontketen nie. 'n Voorwaarde hier is dat die willekeurige prikkel herhaaldelik gegee moet word in kombinasie met 'n gebeurtenis waardeur die refleksreaksie normaalweg wel opgewek word. So kan die werking van die speekselkliere by 'n hond vergroot word (kwyl) deur die lui van 'n klok indien die dier vooraf kos gegee is terwyl die klok gelui het. (Die gee van voedsel sal normaalweg altyd hierdie refleksreaksie oproep.) Hierdie metode van die vorming van voorwaardelike reflekse is ŉ belangrike hulpmiddel by die ondersoek van dierlike sintuigvermoëns.
Mimusops kummel
Mimusops kummel is 'n plant wat deel is van die Sapotaceae familie.
Dryfsand (TV-drama)
Karakters
Johannes Deetlefs (40) word ook ontwortel weens die rooftog, omdat sy familie voorheen by twee voorvalle, 'n moord jare gelede en later 'n rooftog betrokke was.
Sedertdien leef hy in vrees en is hy die hoofgetuie in Carstens se ondersoek.
Anne Schaefer
Anne Schaefer (10 Julie 1870 – 3 Mei 1957) was 'n Amerikaanse aktrise. Sy was bekend vir haar rolle in die rolprente The Little Princess (1917), The Price of a Good Time (1917), Main Street (1923), en Saturday's Children (1929).
Refleks
Mediese aspekte
Die opwekking van 'n aantal reflekse, veral pees- en periosteum (beenvlies) reflekse asook velreflekse, vorm 'n belangrike onderdeel van neurologiese liggaamsondersoeke. Die vernaamste rede waarom die arts hierdie ondersoeke uitvoer, is om uiteindelik piramidebaanletsels (beskadiging van die senuweebane wat van die motoriese breinskors na die motoriese voorhoringselle in die rugmurg loop) op te spoor. Afgesien van hiperrefleksie (verhoogde reaksie) kan die uitbreiding van die refleksogeniese sone ook vasgestel word.
Miloš Forman
Miloš Forman (18 Februarie 1932 – 13 April 2018) was 'n Amerikaanse regisseur, skrywer, en akteur. Hy was bekend vir sy rolle in die rolprente One Flew Over the Cuckoo's Nest (1975), Hair (1979), Amadeus (1984), en The People vs. Larry Flynt (1996).
Refleks
Mediese aspekte
Laasgenoemde geval veroorsaak dat die refleks oor 'n groter gebied as normaalweg opgewek kan word. Verder kan daar ook uitstraling na naburige spiergebiede plaasvind, met die gevolg dat daar in die reaksie spiergroepe betrokke raak wat normaalweg nie aan die refleks deelneem nie. Somtyds kan daar by piramidebaanletsels aan die voet, dy of pols 'n kloon waargeneem word - dit is 'n ritmiese herhaling van die spierkontraksie - terwyl dit normaalweg by pees- en periosteumreflekse slegs eenmalig saamtrek.
The European Skeptics Podcast
The European Skeptics Podcast (TheESP) is 'n weeklikse potgooi wat aangebied word deur twee skeptici wat verskillende Europese skeptiese organisasies in Europa verteenwoordig: András Gábor Pintér uit Hongarye en Pontus Böckman uit Swede. Jelena Levin uit Letland was ook 'n aanbieder tot en met Julie 2020. In Julie 2020 het Annika Harrison, uit Duitsland, by die podsending aangesluit as mede-aanbieder. Die hoofdoel van die potgooi is om "optrede op Europese vlak binne die skeptiese beweging te ondersteun."
Refleks
Mediese aspekte
Ten slotte kan daar by piramidebaanletsels somtyds patologiese reflekse aangetoon word wat normaalweg nie aanwesig is nie. Belangrike verskille bestaan tussen pees-/ periosteumreflekse aan die een kant en velreflekse aan die ander kant. In die eerste plek is die pees- en periosteumrefleks versterk indien 'n onderbreking in die piramidebaan bokant die vlak van die refleksboog voorkom, en afwesig as die boog self onderbreek is.
The European Skeptics Podcast
Die idee van die potgooi het ontstaan tydens die vergadering van 'n direksie van die Europese Raad van Skeptiese Organisasies (ERSO) tydens die 16de Europese Skeptiese kongres in Londen in September 2015. In September 2017 is twee van die aanbieders (András Pintér en Pontus Böckman) vir die raad van direkteure van ERSO gekies.
Refleks
Mediese aspekte
Die vel refleks, daarenteen, verdwyn heeltemal in albei gevalle. 'n Tweede groot verskil geld die wyse van opwekking. By die pees en periosteumrefleks word 'n hou met 'n reflekshamer gegee op die betrokke pees of op 'n plek waar die periosteumvlak onder die vel geleë is: by die velrefleks word daar saggies oor die vel getrek, waarop die vel saamtrek.
The European Skeptics Podcast
Die potgooi was onder andere op Skeptoid, "Token Skeptic"-potgooi en CSI (die Komitee vir Skeptiese Ondersoek) se webblad.
Refleks
Normale refleks
Die normale peesreflekse, waarvan daar by ŉ normale ondersoek van die been gebruik gemaak word, is die kniepeesrefleks (die knie word gestrek deur 'n hou op die kniepees), die achillespeesrefleks ('n hou op die achillespees veroorsaak strekking van die enkel) en die voetsoolrefleks. Laasgenoemde word opgewek deur met ŉ skerp voorwerp kragtig langs die buitesy van die voetsool te stryk: die normale reaksie is 'n buiging van die groottoon (voetsoolrefleks volgens Strümpel).
The European Skeptics Podcast
Dit is bekroon met die Ockham-toekennings 2017 in die potgooi-kategorie deur die tydskrif The Skeptic tydens die QED-konferensie in Manchester, VK.
Segmente
Die potgooi word in verskillende herhalende segmente verdeel, bv.: "hierdie week in skeptisisme", "skeptiese nuus" (nuusberigte oor skeptisisme, hoofsaaklik Europese gesentreerd), "Regtig verkeerd", "Regtig reg", "Aanhaling" en 'n onderhoud met 'n persoon "wat 'n organisasie of 'n projek van 'n sekere Europese land of wat oor grense heen strek verteenwoording".
Refleks
Normale refleks
Die bekendste is Mayer se refleks tydens maksimale buiging van ŉ vinger. Die duim reageer dan met adduksie (dit wil sê hy beweeg na die ander vingers toe) en opposisie (die duim kom teenoor die ander vingers te staan). By piramidebaanbeskadiging is hierdie reflekse afwesig. Reflekse in die gebied van die breinsenuwees verloop meestal via nervus trigeminus en nervus facialis. Die belangrikste hiervan is die kornearefleks: aanraking van die horingvlies (kornea) het 'n reflektiewe sluiting van die ooglede tot gevolg.
Pumzile Mnguni
Pumzile Mnguni is 'n lid van die Nasionale Vergadering van Suid-Afrika vir die African National Congress.
Refleks
Normale refleks
Daar moet egter goed onderskei word tussen bogenoemde reaksie en die skrikreaksie op die waarneming van die watte waarmee die kornea aangeraak word (dreigrefleks) of die reaksie wat volg op die aanraking van die wimpers (ooglidrefleks); laasgenoemde speel ŉ belangrike rol by die beoordeling van die diepte van narkose. Ander reflekse in hierdie gebied is die nasopalpebrale refleks (die aanraking van die hoek van die oog of die neuswortel veroorsaak ŉ sluiting van die oog) en die masseterrefleks (sametrekking van die kouspier deur klopping op die ken).
The European Skeptics Podcast
Onderwerpe gedek
Tot in 2020 het hulle al meer as 200 episodes uitgesaai. Onderwerpe wat deur die potgooi gedek word, sluit in:
Refleks
Suiglinge
Alle genoemde normale reflekse ontstaan in die loop van die eerste lewensjaar. Afgesien van hierdie reflekse bestaan daar ook nog 'n aantal reflekse wat slegs gedurende 'n bepaalde periode by suiglinge aanwesig is en dus van belang is by die beoordeling van hul motoriese ontwikkeling. Van die bekendste voorbeelde hier is byvoorbeeld die toniese gryprefleks: 'n baba klou 'n voorwerp wat sy hand palm aanraak, refleksief vas tot op 'n ouderdom van 2 maande.
Verder tree daar gedurende die eerste lewensweke ook enkele steunreflekse op. Wanneer 'n kind onder die armholtes vasgehou word en die rug van die voet aan ŉ tafelrand raak, sal die voet op die tafel geplaas word. As die kind die tafelblad met sy voetsole aanraak en hy word vorentoe beweeg, sal hy loopbewegings uitvoer. In omstreeks die vierde of vyfde maand sal die kind in reaksie op aanraking van sy handpalm of voetsool onderskeidelik sy arm of been strek. Orige reflekse is uitsluitlik statokinetiese reflekse. Enkele voorbeelde is die volgende:
Forcepia forcipis
Forcepia forcipis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Refleks
Suiglinge
- Wanneer die baba opgetel en sy kop na die kant gedraai word, sal sy oë in die oorspronklike rigting bly kyk (hierdie refleks het reeds teen die tiende lewensdag verdwyn).
Fanny Schreck
Fanny Schreck (15 Julie 1877 – 11 Desember 1951) was 'n Duitse aktrise. Sy was bekend vir haar rolle in die rolprente Matrimonial Strike (1935), The Hunter of Fall (1936), Der Herr im Haus (1940), en Alles aus Liebe (1943).
Mimusops lecomtei
Mimusops lecomtei is 'n plant wat deel is van die Sapotaceae familie.
Refleks
Suiglinge
- Mora se refleks: as 'n kind regop gehou is en plotseling agteroor laat val word, word die arms (en vingers) refleksief wyd uitgesprei en vervolgens vorentoe gebring. Dit kom gedurende die eerste 3 tot 4 maande voor.
- Die valskermrefleks: die kind strek sy arms as hy vooroor gehou en plotseling laat val word. Hierdie refleks ontwikkel teen omstreeks die vierde tot sesde maand en verdwyn na die negende maand
Patologiese reflekse
In sommige gevalle kom 'n aangebore afwesigheid van reflekse sonder enige patologiese betekenis voor. Die meeste hiervan het te doen met die reflekse van die arm en in mindere mate met die buikvelrefleks. Laasgenoemde refleks ontbreek nogal dikwels by vroue. Die achillespees- en kniepeesreflekse is selde sonder enige patologiese betekenis afwesig. Die achillespeesrefleks verdwyn egter dikwels na die 65e lewensjaar.
Die belangrikste gegewens om vas te stel of die refleks patologies versterk of verswak is, word verkry deur dieselfde refleks regs en links te vergelyk, omdat afwykings selde in dieselfde mate aan albei kante voorkom. Somtyds is daar bepaalde patologiese reflekse aanwesig. By die arm is dit Hoffman-Trömmer se refleks (as daar op 'n vingerpunt getik word, buig die vingers), Wartenberg se refleks (trekking aan die vingers veroorsaak buiging en opponering van die duim), asook die inversie van die radiusrefleks.
Laasgenoemde is 'n periosteumrefleks van die radius waarby die normale reaksie bestaan uit die buiging van die elmboog en die na vore draaiing van die hand palm: by inversie, daarenteen, bly die elmboog gestrek en buig die vingers. By die been is die belangrikste patologiese refleks die voetsoolrefleks volgens Babinski, waarby die groottoon strek in plaas van buig. Hierdie refleks is normaal tydens die eerste lewensjaar. Soms kan die Babinski-fenomeen op ander maniere opgewek word, byvoorbeeld deur kragtige stryking langs die voorkant van die skeenbeen (Oppenheim se refleks), stryking langs die buitekant van die enkel (Chaddock se refleks). ŉ knyp in die kuit (Gordon se refleks) of 'n knyp op die achillespees (Schäfer se refleks).
AI bogenoemde is eintlik slegs uitinge van die uitbreiding van die refleksogene sone van die voetsoolrefleks. Die tweede patologiese refleks van die voet is Rossolimo-Bechterew se refleks: 'n klop op die voorste deel van die voetsool gee buiging van die tweede tot en met die vyfde toon.
Nadia Barentin
Nadia Barentin (17 Oktober 1936 – 22 Maart 2011) was 'n Franse aktrise. Sy was bekend vir haar rolle in die rolprente Beautiful Memories (2001) en Fissures (2006), en in die televisiereeks L'histoire du samedi (1995).
Mimusops laurifolia
Mimusops laurifolia is 'n plant wat deel is van die Sapotaceae familie.
John Gaspard Gubbins
John Gaspard Gubbins (6 Januarie 1877 Upham, Hampshire - 12 November 1935 Johannesburg) was 'n Africana-versamelaar en skrywer. Hy was die seun van 'n rektor Richard Shard Gubbins (1 Desember 1826 St. Marylebone, Londen - 23 Oktober 1884 Herne Hill, Londen) en Ellen Rolls (30 Augustus 1845 Monmouthshire, Wallis 1902 Kensington, Londen) wat op 21 November 1865 getroud is.
Othonna lobata
Othonna lobata is 'n plant wat endemies is aan Namibië, die Noord-Kaap, die Oos-Kaap en die Wes-Kaap.
John Gaspard Gubbins
Gubbins is opgelei by Haileybury en Clare College in Cambridge. Hy het in 1902 na Suid-Afrika gekom en naby Ottoshoop begin boer op 'n plaas wat hy Malemani aka Malmani genoem het na die oorspronklike seTswana-naam van die gebied, "Molemane", wat "plek van baie water" beteken. Vloeispaat is op sy plaas ontdek.
Gubbins het sy lewe spandeer om Africana saam te stel in die vorm van ou boeke, prente en manuskripte. 'n Rampagtige brand op Oukersaand 1931 by die Witwatersrand Universiteit het 35 000 boeke vernietig, en die helfte van Gubbins se Africana-versameling. Uit vrees vir die veiligheid van sy versameling op die plaas weens grasbrande, het Gubbins begin om die versameling na Johannesburg te skuif. Gubbins en sy beskermhere het dadelik begin met 'n nuwe versameling wat uiteindelik die Gubbins-biblioteek en die kern van Johannesburg se Africana-museum geword. Hy was tot sy dood direkteur van hierdie museum. Die Universiteit het 'n ere- D.Litt. aan hom toegeken.
Denise Gordy
Denise Gordy (gebore 11 November 1949) is 'n Amerikaanse aktrise. Sy is bekend vir haar rolle in die rolprente Bogard (1974), Reform School Girls (1986), en Toy Soldiers (1991), en in die televisiereeks Charlie's Angels (1976).
Gereformeerde kerk Middelburg, Mpumalanga
duimnael|links|300px|Die kerkgebou nie lank nadat dit in gebruik geneem is nie.
Die Gereformeerde kerk Middelburg, Mpumalanga (ook nog genoem Middelburg, Tvl.) is die oudste van die twee gemeentes van die GKSA op Middelburg, Mpumalanga. Dis die naasoudste gemeente van die 16 gemeentes in die Klassis Lydenburg nadat dit tot die jongste indeling lank die oudste was in die Klassis Middelburg, Tvl. Die Gereformeerde kerk Middelburg-Noord het in 1982 van Middelburg afgestig. Die Oos-Kaapse gemeente met dieselfde naam staan bekend as die Gereformeerde kerk Middelburg, Kaap.
Beginjare
duimnael|regs|160px|Ds. [[N.H. van der Walt, van 1908 tot 1925 die gemeente se eerste leraar (in kombinasie).]]
duimnael|regs|160px|Ds. [[Jan Boneschans|Jan Hendrik Boneschans, leraar van 1926 tot 1928 (in kombinasie).]]
duimnael|regs|160px|Ds. W.J. Postma, leraar van 1929 tot 1947.
duimnael|regs|160px|Ds. [[Willie Venter|Willem Venter, leraar van 1956 tot 1959 en daarna van tot 1964 van Middelburg, KP.]]
duimnael|regs|230px|Mev. Breggie en ds. Naas du Plessis, predikantpaar van 1971 tot 1974.
duimnael|regs|160px|Ds. J.P. Bingle, leraar van 1984 tot 2000.
Middelburg is aanvanklik bedien as ’n wyk van die Gereformeerde kerk Pretoria. Op 18 Junie 1889, 16 maande voor die gemeente gestig is, het die Gereformeerdes op Middelburg vier erwe van die Volksraad van die ZAR bekom. Op 14 Junie 1890 is die hoeksteen van die eerste kerkgebou deur lidmate van die Middelburg-wyk gelê, en op 7 November 1890 (twee weke ná die stigting van die gemeente op 25 Oktober met 106 belydende lede en as konsulent ds. Petrus Postma van Pretoria) is besluit om sonder verwyl met die oprigting van die kerkgebou voort te gaan. Op 24 Januarie 1891 is die eerste kerkgebou in gebruik geneem. Dit is opgerig teen 'n koste van ongeveer £3 600. Dit was nadat die gemeente besluit het om sy kerkplaas te verkoop teen £1 400 en £440 gekollekteer is vir kerkbou. In 1892 is steeds fondse vir die kerkgebou ingesamel; daar is gemeld dat £5 en 'n koei en kalf vir dié doel ontvang is. Die eerste Kanselbybel is deur broeder Jacob Maré geskenk.
Die Driejarige Oorlog en daarna
Tydens die Tweede Vryheidsoorlog is die kerkgebou deur die Rooikruis as hospitaal gebruik en heelwat skade is aangerig. So is byvoorbeeld 19 banke, 'n tafel, 11 gordyne, 30 lampe, die klok en die voorsingersbank met twee stoele as vermis aangedui. Ná die oorlog is 'n rekening aan die Rooikruis voorgelê en hulle is gevra om huur van £30 per maand te betaal vir solank die kerkgebou nog gebruik is.
Nadat daar ’n taamlike verwisseling van konsulente en kerkraadslede was, het daar in 1908 ’n vaster vorm gekom toe die kerkraad besluit om in kombinasie met Lydenburg, Belfast en Roossenekal ’n plaaslike leraar te beroep. So is ds. N.H. van der Walt, toe nog proponent van die Gereformeerde Teologiese Skool op Potchefstroom waar hy opgelei is deur prof. Jan Lion Cachet, as eerste predikant beroep. Teen 1916 het die belydende lede toegeneem tot 290 en die dooplidmate, in die tyd van groot gesinne, tot 300.
Op 14 Julie 1913 is besluit om twee ligte in die kerk te installeer, wat eindelik in 1924 – ná 'n lang stryery – met elektriese ligte vervang is. In Januarie 1917 is die eerste orrel vir £100 aangekoop. Intussen het mans en vroue nog afsonderlik gesit en wanneer 'n broer in die vrouebanke plaasgeneem het, is hy gou-gou deur die koster weggejaag.
Die huidige kerkgebou
ln 1944 is die eerste keer gepraat oor die wenslikheid daarvan om die ou kerkgebou te herbou of om 'n nuwe gebou op te rig. ln 1948 is die gebou herbou en nuwe stoele aangekoop. Op 9 September 1968, in die dae toe talle mooi ou kerke afgebreek is, is planne goedgekeur om 'n nuwe kerkgebou op te rig op die plek waar die oue gestaan het, teen 'n koste van R50 000 en met Neels Venter as argitek. Op 14 Junie 1969 is die gebou in gebruik geneem. Ds. L.J. Buys het die gedenkplaat onthul met die woorde "Soli Deo Gloria" as saamtrekpunt op die hoeksteen. Die oorspronklike kerkgebou se hoeksteen is in die voorportaal van die nuwe kerkgebou ingebou. Teen 1972 was die gemeente sonder enige kerkbouskuld.
Intussen is in 1961 katkisasielokale reg langs die kerkgebou opgerig. In 1980 is die orrel van die kerkgebou van die Christelijke-Gereformeerde Kerk Apeldoorn in Nederland ingevoer om die bestaande orrel te vervang. ln 2005 is die kerkgebou se dak vervang.
Einde 2015 het die gemeente 338 belydende en 95 dooplidmate gehad, vergeleke met 394 en 136 einde 2001. In 1960, toe Middelburg ook deel was van die Klassis Lydenburg en 22 jaar voor die Noord-gemeente afgestig het, was dit onderskeidelik 316 en 253.
Aspalathus ericifolia
Aspalathus ericifolia is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos.
Die spesie het drie subspesies:
Bulspruit
Die Bulspruit is 'n takrivier van die Mokolorivier in Limpopo in Suid-Afrika. Die Bulspruit vloei in die Mokolodam naby Lephalale in.
Pulani Mogotsi
Pulani Mogotsi is 'n lid van die Nasionale Vergadering van Suid-Afrika vir die African National Congress.
Aspalathus dahlgrenii
Aspalathus dahlgrenii is 'n plant wat hoort tot die genus Aspalathus. Die spesie is endemies aan KwaZulu-Natal en kom in Pondoland by die Umtamvunarivier voor.
Mimusops lohindri
Mimusops lohindri is 'n plant wat deel is van die Sapotaceae familie.
Paul Lückhoff
Paul Lückhoff is ’n Suid-Afrikaanse akteur van die verhoog, televisie en rolprente. Hy was lid van Swaruk en Sukovs voordat hy in 1981 by Kruik aangesluit het. In 1982 het hy vryskutwerk begin doen.
Hy is veral bekend vir sy rol van Saul in Dalene Matthee se Kringe in ’n Bos. Ander belangrike rolle was Elias in Fiela se Kind, die kultusleier Menasse in die sepie Egoli – Plek van Goud en Pop Benade in die rolprentweergawe van Triomf.